stanford-oval/wikipedia huggingface dataset:
קבוצת קוימברה
מטרות ויחסי גומלין

הקבוצה קמה כדי לקדם את האוניברסיטאות ולקיים הפריה הדדית ביניהן, על מנת לקיים מטרה זו, הקבוצה פועלת במספר תחומים:
הקלה על חילופי סטודנטים, חילופי רעיונות ודעות ומעבר ידע בין האוניברסיטאות, סטודנטים ומרצים כאחד.
קידום המחקר באוניברסיטאות תוך הבנת הגלובליזציה העולמית וניצול הקשרים בין האוניברסיטאות השונות.
ניסיון ליצור את חבורת העילית של האוניברסיטאות האירופאיות, ובכך למשוך תלמידים לאוניברסיטאות החברות בקבוצה.
קיום תחרויות בתחומים שונים על מנת לקדם תחומים אלו. התחרויות כוללות תחרויות ספורט, דיבייט ועוד.
שיפור איכות ההוראה והתאמתה למאה ה־21.
הגברת חשיבות שיתופי פעולה כדי לקבל תוצאות מדעיות טובות יותר.
האוניברסיטאות המאוגדות

נכון לאפריל 2024, קבוצת קוימברה כוללת 40 אוניברסיטאות (בסוגריים שנת הייסוד) ב־22 מדינות:
אוסטריה אוסטריה
אוניברסיטת גראץ (1585)
איטליה איטליה
אוניברסיטת בולוניה (1088)
אוניברסיטת סיינה (1240)
אוניברסיטת פאביה (1361)
אוניברסיטת פדובה (1222)
אירלנד אירלנד
האוניברסיטה הלאומית של אירלנד, גולוויי (1845)
טריניטי קולג' (דבלין) (1592)
אסטוניה אסטוניה
אוניברסיטת טרטו (1632)
בלגיה בלגיה
האוניברסיטה הקתולית של לוון (בשפה ההולנדית) (1425)
האוניברסיטה של לוון (בשפה הצרפתית) (1834)
גרמניה גרמניה
אוניברסיטת גטינגן (1734)
אוניברסיטת היידלברג (1386)
אוניברסיטת וירצבורג (1402)
אוניברסיטת פרידריך שילר בינה (1558)
אוניברסיטת קלן (1388)
דנמרק דנמרק
אוניברסיטת אורהוס (1928)
הולנד הולנד
אוניברסיטת חרונינגן (1614)
אוניברסיטת ליידן (1575)
הונגריה הונגריה
אוניברסיטת אטווש לוראנד (1635)
הממלכה המאוחדת הממלכה המאוחדת
אוניברסיטת אדינבורו (1582)
אוניברסיטת בריסטול (1595)
אוניברסיטת דרהאם (1832)
טורקיה טורקיה
אוניברסיטת איסטנבול (1453/1846/1933)
ליטא ליטא
אוניברסיטת וילנה (1579)
נורווגיה נורווגיה
אוניברסיטת ברגן (1946), (1825)
ספרד ספרד
אוניברסיטת ברצלונה (1450)
אוניברסיטת גרנדה (1531)
אוניברסיטת סלמנקה (1130)
פולין פולין
האוניברסיטה היגלונית (1364)
פורטוגל פורטוגל
אוניברסיטת קוימברה (1290)
פינלנד פינלנד
אוניברסיטת טורקו (1920)
האוניברסיטה האקדמית של אובו (1918)
צ'כיה צ'כיה
אוניברסיטת קארל בפראג (1348)
צרפת צרפת
אוניברסיטת מונפלייה (1289)
אוניברסיטת פואטייה (1431)
אוניברסיטת פול ואלרי מונפלייה 3 (1289/1970)
רומניה רומניה
אוניברסיטת יאשי (1860)
רוסיה רוסיה
אוניברסיטת סנקט פטרבורג (1724)
שוודיה שוודיה
אוניברסיטת אופסלה (1477)
שווייץ שווייץ
אוניברסיטת ז'נבה (1559)
ראו גם

אירופאום
אורורה (רשת אוניברסיטאות)
רשת אוטרכט
הליגה האירופית לאוניברסיטאות מחקר
הערות שוליים

↑  Coimbra Group, Coimbra Group at a glance.
↑  Coimbra Group, About, Mission Statement, Coimbra Group at a glance.
↑  Coimbra Group, About, Mission Statement.
↑  Coimbra Group, List of our Members.
↑  Coimbra Group, Map of our Members.
| --- | --- |
בקרת זהויות :  NLI: 987007423278405171  GND: 10007243-4  ISNI: 0000 0001 0705 7438  LCCN: no2008041004  VIAF: 151654070   WorldCat (עם VIAF): 151654070
קרופניק (מרק)

| --- | --- |

 
 מאכלים
 סוג:  מרק, מנה על בסיס תפוח אדמה 
 מטבח:  המטבח הבלארוסי, המטבח הפולני, המטבח האוקראיני 
 מוצא:  פולין, בלארוס 
 מרכיבים עיקריים:  ציר עוף, גריסים 
 
מרק קרופניק הוא מרק גריסים ופטריות סמיך מהמטבח הפולני, הבלרוסי והאוקראיני. המרק מכיל גם ירקות שונים - בדרך כלל בצל, גזר וסלרי, לעיתים גם תפוחי אדמה. הגרסה הקלאסית של המרק צמחונית, אך קיימות גם גרסאות בהן מתווספות למרק קוביות בשר ועצמות.
המרק עשוי ממוצרי יסוד זולים, ולכן נחשב כמזון עממי.
נהוג להגיש את המרק בליווי לחם שיפון.
קרטיקון תחתון

| תור | תת-תור | גיל | גיל במיליוני שנים |  |
| --- | --- | --- | --- | --- |
| פלאוגן | פלאוקן | דן | צעיר יותר |  |
| קרטיקון | עליון | מאסטריכט | 66.0–72.1 |  |
| קרטיקון | עליון | קמפן | 72.1–83.6 |  |
| קרטיקון | עליון | סנטון | 83.6–86.3 |  |
| קרטיקון | עליון | קוניאק | 86.3–89.8 |  |
| קרטיקון | עליון | טורון | 89.8–93.9 |  |
| קרטיקון | עליון | קנומן | 93.9–100.5 |  |
| קרטיקון | תחתון | אלביאן | 100.5–~113.0 |  |
| קרטיקון | תחתון | אפטיאן | ~113.0–~125.0 |  |
| קרטיקון | תחתון | ברמיאן | ~125.0–~129.4 |  |
| קרטיקון | תחתון | הוטרוויאן | ~129.4–~132.9 |  |
| קרטיקון | תחתון | ולנגינאן | ~132.9–~139.8 |  |
| קרטיקון | תחתון | בריאסיאן | ~139.8–~145.0 |  |
| יורה | עליון | טיתוניאן | עתיק יותר |  |
חלוקה של תור הקרטיקון על פי IUGS ,יולי 2012.
נוף מהקרטיקון התחתון בו נראים: 3 איגואנודונים, נאוונאטור זוג של אורניתומימים ואאוטירנוס רודף אחרי היפסילופודוניים.
קרטיקון תחתון היא תקופה בתור הקרטיקון אשר בעידן המזוזואיקון. משך תקופתה 48 מיליוני שנים, מלפני 145 מיליוני שנים עד לפני 100 מיליוני שנים.
ראו גם

לוח הזמנים הגאולוגי
קלארק תומפסון

קלארק וולאס תומפסון (באנגלית: Clark Wallace Thompson‏; 6 באוגוסט 1896 – 16 בדצמבר 1981) היה אמריקאי ותיק מלחמת העולם הראשונה ומלחמת העולם השנייה, שכיהן 11 קדנציות בבית הנבחרים של ארצות הברית באמצע המאה ה-20.
ביוגרפיה > ראשית חייו והשכלה

תומפסון נולד בלה קרוס, ויסקונסין ב-6 באוגוסט 1896, ועבר לאורגון ב-1901 עם הוריו, שהתיישבו בקסקייד לוקס. תומפסון למד בבתי הספר הנפוצים ובאוניברסיטת אורגון ביוג'ין.
ביוגרפיה > מלחמות העולם

הוא התגייס לחיל הנחתים של ארצות הברית במהלך מלחמת העולם הראשונה ושירת מ-1917 עד 1918. הוא נשאר חייל מילואים בחיל הנחתים של ארצות הברית עד 1946 למעט כאשר שירת שוב בתפקיד פעיל במהלך מלחמת העולם השנייה מ-1940 עד 1942.
ביוגרפיה > משפחתו

ב-16 בנובמבר 1918, הוא התחתן עם ליבי מודי, בתו של ויליאם לואיס מודי הבן מגלווסטון, טקסס.
ביוגרפיה > קריירה

תומפסון היה גזבר חברת הביטוח הלאומי האמריקאית.
ביוגרפיה > קריירה > כהונה בקונגרס

הוא היה חבר דמוקרטי בבית הנבחרים מהמחוז השביעי של טקסס מ-1933 עד 1935, לאחר שנבחר למלא את המשרה הפנויה שנגרמה על ידי מותו של חבר בית הנבחרים של ארצות הברית, קליי סטון בריגס.
לאחר מלחמת העולם השנייה, הוא ייצג את המחוז ה-9 של טקסס משנת 1947 ועד שפרש ב-1966.  הוא היה אחד מרוב המשלחת הטקסנית שסירבה לחתום על המניפסט הדרומי משנת 1956 המתנגד לביטול ההפרדה של בתי ספר ציבוריים בהוראת בית המשפט העליון בעניין פסק דין בראון נגד מועצת החינוך. עם זאת, תומפסון הצביע נגד חוקי זכויות האזרח של 1957 ו-1960,   וכן התיקון ה-24 לחוקת ארצות הברית,  בזמן שהצביע נוכח על חוק זכויות האזרח משנת 1964 ולא הצביע על ההצבעה חוק הזכויות משנת 1965.
ביוגרפיה > מוות וקבורה

תומפסון מת ב-16 בדצמבר 1981 בגלווסטון, טקסס ונקבר בבית הקברות של פארק הזיכרון של גלווסטון.
הערות שוליים

↑  Texas State Historical Association, Thompson, Clark Wallace, Texas State Historical Association (באנגלית)
↑  "HR 6127. CIVIL RIGHTS ACT OF 1957". GovTrack.us.
↑  "HR 8601. PASSAGE".
↑  "S.J. RES. 29. CONSTITUTIONAL AMENDMENT TO BAN THE USE OF POLL TAX AS A REQUIREMENT FOR VOTING IN FEDERAL ELECTIONS". GovTrack.us.
↑  "H.R. 7152. PASSAGE".
↑  "TO PASS H.R. 6400, THE 1965 VOTING RIGHTS ACT".
| --- | --- |
בקרת זהויות :  LCCN: n88295684  SNAC: w6p85088  ULAN: 500069339  US Congress: T000198  VIAF: 4042233   WorldCat (עם VIAF): 4042233
פרשת לנינגרד

פרשת לנינגרד - (ברוסית: Ленинградское дело) סדרת משפטים שנערכו בברית המועצות במהלך סוף שנות ה-40 - תחילת שנות ה-50 נגד ראשי המנגנון המפלגתי בעיר לנינגרד. במהלך הפרשה נשפטו כל ראשי המנגנון המפלגתי העירוני, המחוזי והשכונתי של לנינגרד ורבים מראשי המנגנון העירוני שלאחר מלחמת העולם השנייה הועברו מהעיר לתפקידי מפתח בערים שונות כולל מוסקבה. במשפט הראשון והמרכזי שהסתיים באוקטובר 1950 הואשמו שמונה אנשים, חמישה מהם נשפטו להוצאה להורג. כל הנאשמים, כולל במשפטי המשנה, זוכו מכל אשמה במהלך שנת 1954 בתקופת שלטונו של ניקיטה חרושצ'וב.
הסיבה העיקרית להתפתחות הפרשה הייתה מאבק פנים מפלגתי ביו תומכי אנדריי ז'דאנוב לבין קבוצת גאורגי מלנקוב.
קרופקי (מחוז משנה)

מחוז משנה קרופקי (בבלארוסית: Крупскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קרופקי.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קרופקי 32,302 בני אדם. ההרכב האתני של האוכלוסייה במחוז היה: 92.85% בלארוסים, 5.12% רוסים ו-2.03% אחרים. שפות הדיבור הנפוצות: בלארוסית (81.29%) ורוסית (16.85%).
קרטיס פולר

| --- | --- |

 לידה:  15 בדצמבר 1934 דטרויט, ארצות הברית 
 פטירה:  8 במאי 2021 (בגיל 86) 
 מוקד פעילות:  ארצות הברית 
 תקופת הפעילות:  1953–2021 (כ־68 שנים) 
 מקום לימודים:  אוניברסיטת ויין 
 סוגה:  ג'אז 
 שפה מועדפת:  אנגלית 
 כלי נגינה:  טרומבון 
 חברת תקליטים:  בלו נוט, אפיק רקורדס 
 פרסים והוקרה:  אמני הג'אז של NEA 
 פרופיל ב-IMDb
 
קרטיס פולר (באנגלית: Curtis DuBois Fuller;‏ 15 בדצמבר 1934 – 8 במאי 2021) היה נגן טרומבון ג'אז אמריקאי, שניגן בעיקר הארד בופ.
שנים ראשונות

הוריו של פולר היו מהגרים מג'מייקה אשר מתו בעודו צעיר, לכן גדל בבית יתומים בדטרויט. פולר הגיע למוזיקה מאוחר יחסית, והחל לנגן בטרומבון בגיל 16. דטרויט של אותן השנים הייתה מלאה במוזיקאים צעירים ובצעירותו התחבר עם פול צ'יימברס, דונלד בירד, מילט ג'קסון, ת'אד ואלווין ג'ונס, יוסף לטיף ועוד רבים אחרים.
קריירה

בין 1953 ל-1955 שירת פולר בצבא, שם ניגן עם האחים נאט וקנונבול אדרלי. כששב לעירו, החל לנגן בהרכב של יוסף לטיף. עם לטיף הוא נסע לניו יורק בשנת 1957 כדי להקליט מספר אלבומים. כישרונו של פולר התפרסם במהרה בניו יורק, אף על פי שניכרה בו השפעה ברורה של ג'יי ג'יי ג'ונסון, כבר אז היה לו צליל מאוד ייחודי. הוא ניגן במשך כחצי שנה עם מיילס דייוויס. לאחר מכן המשיך לנגן באזור עם המוזיקאים הגדולים של התקופה, כולל שנתיים עם לסטר יאנג, וזמן מה בהרכבים של: דיזי גילספי, בני גולסון, ארט פארמר, באד פאוול, לי מורגן, ויין שורטר וכן ג'ו הנדרסון שהיה שותף שלו באוניברסיטה. אחת מההקלטות החשובות שלו כמלווה מהתקופה היא באלבום "Blue Train" של ג'ון קולטריין. פולר החל להקליט גם כמוביל בסוף שנות החמישים, בעיקר בחברת בלו נוט.
פולר היה נגן הטרומבון הראשון של הג'אזטט של פארמר וגולסון, ולאחר מכן, בשנת 1961 הצטרף לשליחי הג'אז של ארט בלייקי. פולר היה תוספת משמעותית להרכב, כיוון שהפך את השליחים שהיו באופן מסורתי חמישייה, לשישייה, בפעם הראשונה. ההרכב של שלושה נגנים במחלקת הקרנות איפשר חידושים רבים והמוזיקה של ההרכב השתכללה. פולר לקח חלק באלבומים מפורסמים של ההרכב דוגמת "Mosaic"‏, "Caravan"‏ ו-"Free For All"‏. פולר עזב את שליחי הג'אז ב-1965.
עד למותו פולר המשיך להוביל הרכבים, להופיע ולהקליט. הוא היה בישראל פעמיים. האחת בשנת 2006 בפסטיבל הג'אז הבינלאומי בירושלים, יחד עם המתופף לואיס הייז, ובפעם השנייה בשנת 2007 עם חמישייתו שכללה חצוצרן ופסנתרן אמריקאים ואת המתופף שי זלמן ונגן הקונטרבס גלעד אברו הישראליים.
קלווין מרפי

| --- | --- |

מרפי בשנת 2008
 לידה:  9 במאי 1948 (בן 76) נורווק שבקונטיקט
 עמדה:  רכז
 גובה:  1.75 מטר
 מספר:  23
 מכללה:  אוניברסיטת ניאגרה
 דראפט:  בחירה מספר 18, 1970 סן דייגו רוקטס
 היכל התהילה:  הוצג כשחקן בשנת 1993
 קבוצות כשחקן
 1970 – 1983:  סן דייגו/יוסטון רוקטס
 הישגים כשחקן
 השתתפות במשחק האולסטאר (1979)   חמישיית הרוקיז של העונה (1971)   זוכה גביע האזרחות (1979)   מספר 23 הופרש על ידי יוסטון רוקטס
קלווין ג'רום מרפי (באנגלית: Calvin Jerome Murphy; נולד ב-9 במאי 1948) הוא כדורסלן עבר אמריקאי ששיחק בליגת ה-NBA בין השנים 1970–1983. חבר היכל התהילה של הכדורסל מאז שנת 1993.
לכל אורך הקריירה שיחק עבור קבוצת סן דייגו/יוסטון רוקטס, וממוצעיו הכוללים הם 17.9 נקודות, 2.1 ריבאונדים, 4.4 אסיסטים ו-1.5 חטיפות למשחק. חרף קומתו הנמוכה יחסית לכדורסלן (1.75 מטר), היה מרפי אחד השחקנים המלהיבים של תקופתו, בהיותו שחקן מהיר, זריז, אתלטי ובעל יכולת קליעה מצוינת.
נעורים ומכללות

מרפי נולד בעיר נורווק שבקונטיקט, ובמקביל להצלחתו בכדורסל הצטיין כלהטוטן סטאף. בשנת 1963, בגיל 15, זכה באליפות קונטיקט בלהטוטנות סטאף, וכשנה לאחר מכן הוזמן להופיע בתערוכה העולמית של ניו יורק. בשנות בגרותו המשיך להופיע כלהטוטן, ובשנת 1977 אף זכה באליפות טקסס בלהטוטנות סטאף, בעודו שחקן כדורסל מצליח ומוכר ביוסטון רוקטס.
בשנת 1967 החל מרפי ללמוד באוניברסיטת ניאגרה שבמדינת ניו יורק. בשלוש עונותיו כשחקן קבוצת הכדורסל של האוניברסיטה קלע ממוצע של 33.1 נקודות למשחק, ונבחר שלוש פעמים לאחת מחמישיות העונה בליגת המכללות. בעונת 1969/1970, האחרונה שלו כשחקן מכללות, הוביל מרפי את קבוצתו להופעה ראשונה אי פעם בטורניר אליפות המכללות, ואף להעפלה היסטורית לשלב "16 הגדולות" (Sweet Sixteen).
קריירה מקצועית

מרפי נבחר בבחירה ה-18 של דראפט ה-NBA לשנת 1970, על ידי קבוצת סן דייגו רוקטס. בעונת הרוקי שלו קלע מרפי 15.8 נקודות בממוצע למשחק ונבחר לחמישיית הרוקיז של העונה, ובסיום העונה עבר מועדון הרוקטס לעיר יוסטון שבטקסס. ב-13 עונותיו במדי הרוקטס היה מרפי אחד השחקנים המובילים בקבוצה, לצד הפאוור פורוורד רודי טומג'נוביץ', עמו שיתף פעולה במשך 11 עונות. בעונת 1976/1977 הצטרף לרוקטס הסנטר מוזס מלון, שבעונת 1980/1981 עזר לקבוצה להעפיל לגמר ה-NBA. בסדרת הגמר התמודדה יוסטון מול בוסטון סלטיקס, והפסידה לה בתוצאה 4-2.
בכל אחת מ-13 עונותיו ב-NBA היה מרפי אחד מעשרת קלעי העונשין המדויקים בליגה, ובעת פרישתו דורג שני בתולדות ה-NBA עם 89.2% קליעה מקו העונשין (ראשון היה ריק בארי עם 90.0%). כמו כן, בעת פרישתו הוביל מרפי את הרוקטס במספר רב של קטגוריות סטטיסטיות כגון מספר משחקים (1,002), דקות משחק (30,607), נקודות (17,949), אסיסטים (4,402) וחטיפות (1,165) בקבוצה.
לאחר הפרישה

ב-17 במרץ 1984 הרוקטס הוציאו לגמלאות את גופייתו של מרפי, עם המספר '23', ובשנת 1993 הוצג מרפי כחבר בהיכל התהילה של הכדורסל. מאז פרישתו ממשחק ממשיך מרפי למלא תפקידים שונים במועדון הרוקטס, בעיקר כפרשן בשידורי משחקי הקבוצה בטלוויזיה.
למרפי 14 ילדים מתשע נשים שונות. בשנת 2004 הואשם בגין ניצול מיני של חמש מבנותיו, אך בהמשך בוטלו כל ההאשמות נגדו.
הערות שוליים

1 2  דף השחקן, באתר היכל התהילה
↑  סטטיסטיקות הקריירה של מרפי ב-NBA, באתר basketball-reference.com
1 2  ביוגרפיה, במדור ההיסטוריה של אתר nba.com
↑  105 Points, For Those Keeping Score, באתר courant.com,‏ 1 בינואר 2000
↑  סטטיסטיקות המכללות של מרפי, באתר sports-reference.com
↑  Niagara Purple Eagles, באתר sports-reference.com
↑  רשימת נבחרי דראפט 1970, באתר basketball-reference.com
↑  נתוני סדרת גמר ה-NBA‏ 1981, באתר basketball-reference.com
↑  מובילי ה-NBA באחוזי קליעה מקו העונשין, נכון לשנת 1983, באתר basketball-reference.com
↑  המובילים הסטטיסטיים של הרוקטס, באתר basketball-reference.com
↑  Houston Rockets History, באתר cbssports.com
↑  Calvin Murphy found not guilty, באתר chron.com,‏ 6 בדצמבר 2004
| --- | --- |
בקרת זהויות :  LCCN: n81099276  VIAF: 72719435   WorldCat (עם VIAF): 72719435
קלארק קנט (סמולוויל)

ערך זה עוסק בדמות טלוויזיונית. אם התכוונתם לדמות קומיקס, ראו .
| --- | --- |

קלארק קנט בעונה 10 במסווה עם מעיל ומשקפיים
 תוכנית טלוויזיה:  סמולוויל
 יוצרים:  יוצרי הסדרה: אלפרד גו ומיילס מילר מבוסס על סופרמן מאת ג'רי סיגל וג'ו שוסטר
 גילום הדמות:  טום ולינג (ראו גילום)
 מידע
 שם אמיתי:  קאל-אל (שם מלידה) קלארק קנט (שם יום יומי)
 כינויים:  נָמָן – כינוי אינדיאני הטשטוש האדום-כחול, ובקיצור הטשטוש סופרמן – כינוי ששמור לאלטר אגו המפורסם של קלארק קנט בעתיד אולטרמן – כינויו של קלארק הנבל מהיקום המקביל (כדור הארץ-2)
 תאריך לידה:  1987 
 מקום לידה:  קנדור (אנ'), קריפטון (אנ')
 מקצוע:  נער חווה, עיתונאי בבית הספר, עיתונאי בדיילי פלאנט (Daily Planet)
 כוחות:  ראיית חום, דיוק-על, סיבולת-על, קפיצת-על, ראיית מיקרו, ראייה טלסקופית, נשימת-על, ראיית רנטגן, אריכות חיים על-אנושית, חוזק-על, אי-פגיעות, מהירות-על, החלמה מואצת, תעופה, נשיפת כפור 
 חבר בקבוצה:  ליגת הצדק
 אזרחות:  ארצות הברית 
 מקום מגורים:  סמולוויל / מטרופוליס
 דמויות קשורות
 משפחה:  ג'ונתן ומרתה קנט  סופרגירל
 חברים:  פיט רוס  קלואי סאליבן  לויס ליין  אוליבר קווין
 אויבים:  לקס לות'ר, ברייניאק, קלארק לות'ר, זוד, דייוויס בלום, ג'ון קורבן 
 
קלארק קנט (באנגלית: Clark Kent) הוא הדמות הבדיונית הראשית בדרמת גיבורי-העל "סמולוויל". דמותו מבוססת על האלטר אגו של גיבור-העל סופרמן בקומיקס. סופרמן הוא הישות החזקה ביותר על פני כדור הארץ, והוא נעזר בכוחותיו כדי להילחם בפשע ולהגן על תושבי כדור הארץ, תוך שמירה על העיקרון שחשוב לו יותר מכל: הימנעות מהריגה של יריביו. את דמותו של סופרמן עיבדו פעמים רבות למדיום הקולנועי והטלוויזיוני בגרסאות האנימציה והלייב אקשן. דמותו מופיעה במשך כל 217 פרקי הסדרה, וגם בחוברות קומיקס הממשיכות את עלילת הסדרה.
את הדמות גילם השחקן טום ולינג, ואת קלארק קנט הילד גילמו שלושה שחקנים ילדים בסצנות פלשבק: מלקולם אלברקונק, ג'קסון ווריס וברנדון פונסקה. לאורך עשר עונות הסדרה, טום ולינג היה מועמד פעמים רבות לפרסי בחירת הנוער בקטגוריית "השחקן הראשי הנבחר (טלוויזיה)" ולפרס סאטורן בקטגוריית "השחקן הראשי הטוב ביותר" על תפקידו בסדרה כקלארק קנט.
סיפור מקור

פרק הבכורה של הסדרה נפתח בפרולוג: פלשבק ל-1989, ליום שבו נחתה בעיירה סמולוויל החללית שקאל-אל הפעוט נשלח בתוכה לכדור הארץ. עם החללית הגיעה סופת מטאורים מקריפטון, כוכב הבית של קאל-אל שהתפוצץ, ומטאוריטים נחתו בעיירה וגרמו נזקים לחיים ולרכוש. קאל-אל יצא מהחללית שנחתה בשדה תירס, ומצא את מרתה וג'ונתן קנט (אותם מגלמים אנט אוטול וג'ון שניידר). עלילת הסדרה מתחילה כעבור 12 שנים: קאל-אל, שכיום נקרא קלארק קנט, הוא נער בכיתה ט', בנם המאומץ של הזוג קנט, השומע לראשונה מאביו המאמץ על מוצאו החוצני.
בעונות הבאות לומד קלארק על ראשית חייו: אסטרונום מראה לו אות ישן שקלט מהחלל ופיענח כמסר המספר על תינוק שנשלח מכוכב לכת בשם קריפטון (אנ'). האסטרונום מספר לו שאיתר את מיקום מוצאו של האות וגילה שהכוכב איננו. מאוחר יותר נזכר קלארק ביום שבו הונח בחללית ובאמו הביולוגית שקיוותה שיאהבו אותו.
על כדור הארץ יש לו כוחות-על הודות לקרני השמש הצהובות והוא מנצל את כוחות-העל שלו להצלת חיים.
מערכות יחסים > קלואי סאליבן

חברתו הטובה ביותר של קלארק, קלואי סאליבן (אותה מגלמת אליסון מאק), עברה מהעיר מטרופוליס לעיירה סמולוויל בגיל 13, החלה ללמוד בכיתתו של קלארק והשניים התיידדו. קלואי ניהלה את "הלפיד" (The Torch), עיתון בית הספר התיכון, שבו קלארק פרסם מדי פעם כתבות קטנות. קלארק וקלואי המשיכו לשמור על קשר קרוב גם לאחר שסיימו את לימודיהם. קלואי היא שותפתו ובת-סודו הנאמנה של קלארק.
מערכות יחסים > לויס ליין

דודניתה של קלואי, לויס ליין (אותה מגלמת אריקה דורנס), עברה לעיירה סמולוויל בעונה הרביעית והתגוררה לזמן מה בבית משפחת קנט. קלארק ולויס נהנים לעקוץ זה את זה, אך נמנעים מעלבונות בנושאים רגישים, להם הם מודעים מאחר שהם משתפים זה את זה בחוויות מהעבר ובהווה ובתחושות כלפי המשפחה, החברים ובני הזוג. קלארק ולויס יוצרים זוגיות בעונה התשיעית ומתארסים בעונה העשירית.
מערכות יחסים > לאנה לאנג

שכנתו של קלארק ואהבת נעוריו, לאנה לאנג (אותה מגלמת קריסטין קרוק), מנהלת איתו מערכת יחסים רומנטית, אך הקשר בין השניים בלתי יציב ובלתי רציף, בעיקר בשל חוסר נכונותו של קלארק לשתף את לאנה בסודו, ועם השנים וההיכרות – גם בשל ההבנה ההדדית שאינם מתאימים להיות זוג.
מערכות יחסים > לקס לות'ר

בשנים שלמד בבית הספר התיכון בעיירה סמולוויל, היה קלארק מיודד עם לקס לות'ר (אותו מגלם מייקל רוזנבאום) שגר באחוזה בעיירה. החברות בין השניים נוצרה ביום שקלארק הציל את לקס מטביעה בנהר. גם הקשר הזה התערער בשל חוסר נכונותו של קלארק לשתף את לקס בסודו, ובשל מאמציו הנשנים של לקס לגלות את הסוד, שקוממו את קלארק.
מערכות יחסים > פיט רוס

בן כיתתו של קלארק, פיט רוס (אותו מגלם סם ג'ונס השלישי), גדל עמו בעיירה סמולוויל והיה חברו מילדות. שיחק בנבחרת הפוטבול של התיכון בשנים שהזוג קנט אסר על קלארק להצטרף אליה. פיט מצא את החללית והיה לראשון ששמע מקלארק את סודו המלא.
כוחות-על

כוחותיו של קלארק גדלים בגיל ההתבגרות. הם פועלים רק בכוכבים עם שמש צהובה ונעלמים בפנטום זון.
מהירות-על: קלארק מבצע פעולות או רץ במהירות עצומה ולא נראה אפילו במצלמות אלא אם כן הוא מאט בכוונה ואז נראה צבע מרוח.
חוזק-על: קלארק מרים ומזיז חפצים כבדים ואפילו פלנטה בקלות.
סבילות: קלארק לא נפצע ולא חולה ולא נחלש. גם חסין להשפעת אלכוהול.
סיבולת-על: קלארק עובד קשה בחווה ולא מתעייף.
החלמה מואצת: גם אם קלארק נפצע ממישהו עם כוח על השמש מרפאת את הפצעים שלו בתוך שניות אם אין קריפטונייט ירוק קרוב.
ראיית רנטגן: רואה גם דרך קירות מחדר לחדר. רק עופרת בלתי חדירה.
ראיית חום: התחילה כשקלארק הגיע לבגרות מינית.
ראייה טלסקופית\ראיית מיקרו: קלארק רואה בהגדלה דברים זעירים כמו כתמים מיקרוסקופיים גם אם הם רחוקים.
שמיעת-על: מתגלה כשקלארק מתעוור זמנית ומחדד את חוש השמיעה ונשארת כשהראייה חוזרת.
קפיצת-על: קלארק מסוגל לקפוץ למרחק ולגובה עצומים.
נשימת-על: קלארק שואף כמות אוויר עצומה ונושף אותה בעוצמה.
נשיפת כפור: קלארק נושף אוויר קר עד מקפיא ומסוגל אפילו להוביל לסופת שלגים.
הערות שוליים

↑  סמולוויל עונה 11 והמיני-סדרות
↑   השחקן מלקולם אלברקונק, במסד הנתונים הקולנועיים IMDb (באנגלית)
↑   השחקן ג'קסון ווריס, במסד הנתונים הקולנועיים IMDb (באנגלית)
↑   ברנדון פונסקה, במסד הנתונים הקולנועיים IMDb (באנגלית)
| סמולוויל |
| --- | --- | --- |
| פרקים | "פיילוט" |  |
| דמויות ראשיות | קלארק קנט (טום ולינג) • לויס ליין (אריקה דוראנס) |  |
קרופטלי

| --- | --- |

ההר סלטארטינטור (משמאל) וההר קרופטלי (מימין), ולמרגלותיהם הכפר פונינקור
 מידע כללי
 גובה:  856 מ' 
 מדינה:  איי פארו 
 מיקום:  איי פארואיי פארו
 קואורדינטות:  62°18′N 7°00′W﻿ / ﻿62.3°N 7°W﻿ / 62.3; -7
  (למפת איי פארו מוגדלת) טורסהאבן קלאקסוויק סאנדורקרופטלי(למפת איי פארו רגילה) טורסהאבן קלאקסוויק סאנדורקרופטלי
 
קרופטלי (בפארואזית: Gráfelli) הוא ההר השני בגובהו באיי פארו הממוקם באי אסטרוי. גובהו כ-856 מטרים.
ההר קרופטלי בקיץ
בסמוך לקרופטלי לכיוון דרום-מזרח נמצא ההר סלטארטינטור, אשר גבוה ממנו ב-24 מטרים ומתנשא לרום של 880 מטרים, מה שהופך אותו להר הגבוה באיי פארו. הכפר פונינקור שוכן למרגלות שני ההרים.
הערות שוליים

↑  רשימת הנקודות הגבוהות באיי פארו.
קרנוס

ערך זה עוסק בכלי פולחני. אם התכוונתם לשם לועזי של עיר פיניקית מול ארוד, ראו .
קרנוס שנמצא בקבר במלוס, סביבות 2000 לפנה"ס
קרנוס הוא כלי פולחן קדום, אשר מקורו בתרבויות שהתקיימו באזור הים האגאי ויוון. מבנה הכלי הוא של טבעת חרס, אשר לדופנותיה מוצמדים מגוון כלי קיבול קטנים, בדמות פסלוני חיות, צמחים, וכלים קטנים רגילים. בארץ ישראל נמצאו כלים כאלו בעיקר באתרים בעלי השפעת התרבות הפלישתית.
יש הקושרים בין מבנה מנורת זכריה (ספר זכריה, פרק ד') למבנה קרנוס.
הערות שוליים

↑  לקסיקון ארכאולוגי, באתר עידן התנ"ך (הקישור אינו פעיל)
↑  הווארד סמיטליין, ההיסטוריה של סאסא במבט ארכאולוגי, באתר קיבוץ סאסא (הקישור אינו פעיל)
↑  מנורת הפולחן בימי בית ראשון ובית שני: על־פי המקורות והממצא הארכאולוגי, באתר מקראנט (הקישור אינו פעיל)
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
קלארקדייל

| --- | --- |
דגל קלארקדיילדגל קלארקדייל
בניין העבודות הציבוריות
בניין העבודות הציבוריות
 מדינה:  ארצות הברית ארצות הברית
 מדינה:  אריזונה אריזונה
 מחוז:  יאוואפיי
 תאריך ייסוד:  1912
 שטח:  19.4 קמ"ר
 גובה:  1,081 מטרים
 אוכלוסייה:  ‏
  ‑ בעיירה:  4,424 (1 באפריל 2020)
  ‑ צפיפות:  180.3 נפש לקמ"ר (2010)
 קואורדינטות:  34°46′14″N 112°03′33″W﻿ / ﻿34.770623°N 112.059249°W﻿ / 34.770623; -112.059249
 אזור זמן:  UTC -7
 http://www.clarkdale.az.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קלארקדייל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קלארקדייל(למפת אריזונה רגילה) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוקלארקדייל(למפת אריזונה מוגדלת) פיניקס טוסון מסה סקוטסדייל סופרייז יומה פלגסטף גרנד קניון ק ל י פ ו ר נ י ה  נבדה יוטה קו. נ י ו מ ק ס י ק ו  מקסיקוקלארקדייל    מיקומה של קלארקדייל במחוז קלארקדייל שבאריזונה tabBackground:;tabBorder:#aaa;defaultTab:0;
קלארקדייל (באנגלית: Clarkdale) היא עיירה במחוז יאוואפיי שבמרכז מדינת אריזונה, ארצות הברית. הנהר ורדה זורם דרך העיירה, כמו גם ערוץ ביטר (Bitter Creek), נחל אכזב שהוא יובל של נהר הוורדה. על פי לשכת מפקד האוכלוסין של ארצות הברית, התגוררו בעיירה בשנת 2010 4,097 תושבים.
קלארקדייל, שהייתה בעבר עיירת מכרות, היא כיום בעיקר קהילה של פנסיונרים ומתנהלת בה פעילות תרבותית עשירה.
היסטוריה

קלארקדייל נוסדה ב-1912 על ידי היזם והפוליטיקאי ויליאם אנדרוז קלארק (William Andrews Clark‏; 1925-1839) כעיירה עבור עובדי מפעל ההיתוך שבבעלותו (United Verde Copper Company), שנועד לעבד את העפרות ממכרה הנחושת שבג'רום (Jerome) הסמוכה. קלארקדייל הייתה אחת מעיירות המכרות המודרניות ביותר בעולם לתקופתה ופעלו בה שירותי טלפון, טלגרף, חשמל, מים וביוב, והייתה דוגמה מוקדמת לעיר מתוכננת. אחוזת קלארק (Clark Mansion), נקודת ציון מקומית, נבנתה בשלהי שנות ה-20 של המאה ה-20 עבור ויליאם קלארק השלישי (by William Clark III), הנכד של קלארק ויורש של החברה שהקים. המבנה, מזרחית לעיירה מעבר לנהר ורדה בסמוך לאגם פקס (Pecks Lake), עלה באש בנסיבות חשודות ב-2010.
מרכז העיירה ואזור העסקים שלה נבנו בסגנון ספרדי קולוניאלי, וכולל את מועדון הנצחת קלארק (Clark Memorial Clubhouse) והספרייה (Memorial Library), שניהם עדיין בשימוש. המועדון נוסף למרשם הלאומי של מקומות היסטוריים (National Register of Historic Places), גם האתר המקורי של העיירה מופיע בשלמותו ברשימה כ"נפת קלארקדייל ההיסטורית" (Clarkdale Historic District).
המכרה ומפעל ההיתוך נסגרו ב-1953, ועקב כך חוו תושבי קלארקדייל מצוקה כלכלית. קלארקדייל נמכרה ונקנתה על ידי מספר חברות. ב-1957, הוכרה קלארקדייל רשמית כעיירה. בניית מפעל המלט של חברת המלט פניקס (Phoenix Cement Company) ב-1959 שינתה את המצב והקהילה חוותה שגשוג.
במהלך מרבית ההיסטוריה המוקדמת של העיירה הונהגה בה הפרדה גזעית. פועלים מקסיקנים או אמריקנים ממוצא מקסיקני חויבו להתגורר בשכונת פאטיו טאון (Patio Town), ולהשתמש בבריכת השחייה ובפארק בשכונתם בלבד; בכניסה לבריכת השחיה העירונית היה תלוי שלט "לבנים בלבד". בנוסף, תוכננה קלארקדייל עילית (Upper Clarkdale) עבור מהנדסים ומנהלים, בעוד שקלארקדייל תחתית (Lower Clarkdale) תוכננה עבור "מעמד הפועלים".
חלק משמורת האינדיאנים "אומת יאוואפי-אפאצ'י" (Yavapai-Apache Nation) שוכנת בתחומי קלארקדייל.